 Madaxweynaha Jamhuuriyadda Somaliland, Mudane Muuse Biixi Cabdi oo khudbad mahadnaq, waano iyo waxsheeg isugu jirta u jeediyey bulsho-weynta reer Ceerigaabo ee soo dhaweysay, ayaa ugu horrayn shacabka ku bogaadiyey sida milgaha leh ee ay usoo dhaweeyeen, waxana uu soo dhaweyntan ku tilmaamay mid cadowga Somaliland ka nixinaysa, waxana uu yidhi, Reer Ceerigaabow dhibtaas iyo hawshaas iyo soo jeedkaas waxad u gasheen qaran-nimada, madaxweynuhuna waa qof, laakiin sharaftii qaranka ayuu huwan yahay, taasaana soo dhaweyseen, taasina waxay muujinaysaa kalgacaylka aad u qabtaan qarankiinna iyo walaaltinimada aad u haysaan, dalkiisa iyo dadkiinna oo dhan, waxana aad muujiseen milgaha uu qarankiinnu idinku leeyahay, farriintiinnuna qaranka Somaliland oo dhanna way ka farxinaysaa, cadowga Somaliland oo dhanna way ka nixinaysaa. 